b"\n_START_ARTICLE_\nMaria V\xc3\xadctor\n_START_SECTION_\nEntrada en competici\xc3\xb3\n_START_PARAGRAPH_\nPrecisament el seu germ\xc3\xa0 Joan, que coneixia les qualitats atl\xc3\xa8tiques de la Maria, la inscriu en l'edici\xc3\xb3 de la Cursa Jean Bouin del 1947. La Maria V\xc3\xadctor que passava una temporada a Mallorca, es trasllada a Barcelona dies abans de la prova i en una sola jornada d'entrenament i 22 anys d'edat competeix i guanya per primera vegada la prova contra atletes m\xc3\xa9s experimentades. Repeteix vict\xc3\xb2ries a la mateixa prova els anys 1948, 1949, 1950 i 1951. Participa tamb\xc3\xa9 en altres carreres, i aix\xc3\xad es proclama campiona de Catalunya i Barcelona de Cros el 1948, 1949 i 1950. La veuen competir a altres indrets de Catalunya, com Manresa, Igualada, S\xc3\xbaria, etc.\n_START_SECTION_\nLes condicions de la vida esportiva\n_START_PARAGRAPH_\nEl final dels anys quaranta i principis dels cinquanta eren temps poc galdosos \xe2\x80\x93en plena postguerra--, tant des del punt de vista econ\xc3\xb2mic, com social, de pura superviv\xc3\xa8ncia podr\xc3\xadem resumir. Per tant, no eren les millors condicions per a la pr\xc3\xa0ctica de l'esport i menys de competici\xc3\xb3. Aix\xc3\xb2 obligava a fer que l'activitat esportiva estigu\xc3\xa9s supeditada ala del m\xc3\xb3n laboral._NEWLINE_Maria V\xc3\xadctor, als 16 anys treballava al quiosc de la fam\xc3\xadlia, al carrer de la Diputaci\xc3\xb3 - Passeig de Sant Joan, i despr\xc3\xa9s, com a modista a una casa de modes. El marc no era, doncs, el m\xc3\xa9s engrescador. Afegit a m\xc3\xa9s la condici\xc3\xb3 de dona, per tant les dificultats eren encara superiors, per no parlar d'una manifesta hostilitat vers les que gosaven dedicar-se competir.\n_START_SECTION_\nEls companys i la vida juvenil\n_START_PARAGRAPH_\nEn les circumst\xc3\xa0ncies esmentades, l'afici\xc3\xb3 \xe2\x80\x93que \xc3\xa9s b\xc3\xa0sica\xe2\x80\x94s'ha de completar amb est\xc3\xadmuls externs que facin possible continuar una traject\xc3\xb2ria esportiva m\xc3\xa9s o menys prolongada. Aquesta vessant la configuren els companys i l'equip._NEWLINE_Efectivament, Maria, a m\xc3\xa9s dels companys troba el seu equip de tota la vida, el Reial Club Deportiu Espanyol de Barcelona, que li donen el caliu necessari per gaudir dels entrenaments i a la competici\xc3\xb3 del seu esport l'atletisme. Cal aclarir que, tot i ser especialista en cros, defensa els colors \xe2\x80\x93sobretot en pista\xe2\x80\x94en 200 m. tanques, salt d'al\xc3\xa7ada i curses de relleus, davant dels equips rivals del seu aleshores F. C. Barcelona, Hispanofranc\xc3\xa8s i Joventut Atl\xc3\xa8tica Sabadell.\n_START_SECTION_\nMarques i retirada\n_START_PARAGRAPH_\nEn el m\xc3\xb3n de l'atletisme s'acostuma a mesurar la qualitat dels atletes pel nivell de les marques assolides. Doncs b\xc3\xa9, en aquest aspecte Maria V\xc3\xadctor fa hist\xc3\xb2ria. La seva marca als 800 m. de 2,2 (1948), fins a finals del 1980 no va ser superada i, per tant, va tenir el r\xc3\xa8cord al seu poder durant quaranta anys._NEWLINE_La dedicaci\xc3\xb3 exclusiva a la competici\xc3\xb3 era impensable a calia alternar-la amb la vida laboral di\xc3\xa0ria de competir, la dificultat de compaginar, a m\xc3\xa9s, la formaci\xc3\xb3 d'una fam\xc3\xadlia pr\xc3\xb2pia, va fer que en casar-se als 28 anys, en plenitud de facultats i preseleccionada pels Jocs Ol\xc3\xadmpics de H\xc3\xa8lsinki del 1954, decideix abandonar volunt\xc3\xa0riament la carrera d'atleta per dedicar la seva atenci\xc3\xb3 a la fam\xc3\xadlia recentment creada._NEWLINE_Al cap de poc de casar-se, per motius de feina del seu marit es trasllad\xc3\xa0 a viure a Palau-solit\xc3\xa0 i Plegamans, poblaci\xc3\xb3 que en aquella \xc3\xa8poca oferia els valors que Maria, sempre ha apreciat, espais oberts i zona urbana poc densificada, i on hi col\xc2\xb7labor\xc3\xa0 en la seva mesura en la part esportiva. Ara (2010 ja jubilada gaudeix d'un bon rep\xc3\xb2s i tranquil\xc2\xb7litat. _NEWLINE_En agra\xc3\xafment a aquesta col\xc2\xb7laboraci\xc3\xb3 esportiva, l'Ajuntament de Palau-solit\xc3\xa0 i Plegamans, organitza anualment durant la Festa Major una cursa que porta el nom de Maria V\xc3\xadctor."